title: Sklep Sveta (SZVP) 2021/481 z dne 22. marca 2021 o spremembi Sklepa (SZVP) 2020/1999 o omejevalnih ukrepih proti hudim kršitvam in zlorabam človekovih pravic

text:
                  22.3.2021

                  SL

                  Uradni list Evropske unije

                  LI 99/25

         SKLEP SVETA (SZVP) 2021/481
         z dne 22. marca 2021
         o spremembi Sklepa (SZVP) 2020/1999 o omejevalnih ukrepih proti hudim kršitvam in zlorabam človekovih pravic
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju Sklepa Sveta (SZVP) 2020/1999 z dne 7. decembra 2020 o omejevalnih ukrepih proti hudim kršitvam in zlorabam človekovih pravic (1) ter zlasti člena 5(1) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 7. decembra 2020 sprejel Sklep (SZVP) 2020/1999.

                     (2)

                     Unija in njene države članice so 8. decembra 2020 v izjavi visokega predstavnika v imenu Evropske unije v zvezi z globalnim sistemom sankcij EU na področju človekovih pravic ponovno potrdile svojo odločno zavezo spodbujanju in varstvu človekovih pravic po vsem svetu. Globalni sistem sankcij EU na področju človekovih pravic odraža odločenost Unije, da okrepi svojo vlogo pri odzivanju na hude kršitve in zlorabe človekovih pravic po svetu. Zagotovitev dejanskega uresničevanja človekovih pravic za vse je eden od strateških ciljev Unije. Spoštovanje človekovega dostojanstva, svobode, demokracije, enakosti, pravne države in spoštovanje človekovih pravic so temeljne vrednote Unije ter njene skupne zunanje in varnostne politike.

                     (3)

                     Svet je 2. marca 2021 sprejel Sklep (SZVP) 2021/372 (2), v katerem je na zadevni seznam uvrstil štiri ruske posameznike, vpletene v hude kršitve človekovih pravic v Rusiji, vključno s samovoljnimi aretacijami in pridržanji, pa tudi obsežno in sistematično represijo svobode mirnega zbiranja in združevanja ter svobode mnenja in izražanja.

                     (4)

                     Unija je še vedno zelo zaskrbljena nad hudimi kršitvami in zlorabami človekovih pravic v različnih delih sveta, kot so mučenje, izvensodni uboji, prisilna izginotja ali sistematična uporaba prisilnega dela, ki so jih zagrešili posamezniki in subjekti na Kitajskem, v Demokratični ljudski republiki Koreji (DLRK), Libiji, Eritreji, Južnem Sudanu in Rusiji.

                     (5)

                     V zvezi s tem bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge k Sklepu (SZVP) 2020/1999, dodati 11 oseb in štiri subjekte.

                     (6)

                     Sklep (SZVP) 2020/1999 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Priloga k Sklepu (SZVP) 2020/1999 se spremeni, kot je določeno v Prilogi k temu sklepu.

            Člen 2
            Ta sklep začne veljati na datum objave v Uradnem listu Evropske unije.

            V Bruslju, 22. marca 2021

                  Za Svet

                  Predsednik

               J. BORRELL FONTELLES

            (1)  UL L 410 I, 7.12.2020, str. 13.

            (2)  Sklep Sveta (SZVP) 2021/372 z dne 2. marca 2021 o spremembi Sklepa (SZVP) 2020/1999 o omejevalnih ukrepih proti hudim kršitvam in zlorabam človekovih pravic (UL L 71 I, 2.3.2021, str. 6).

            PRILOGA
            Priloga k Sklepu (SZVP) 2020/1999 se spremeni:

                        (1)

                        seznam fizičnih oseb v oddelku A („Fizične osebe“) se spremeni:

                                    (a)

                                    naslov druge kolone („Ime (angleško prečrkovanje ruskega zapisa)“) se nadomesti z „Ime (prečrkovanje v latinico)“;

                                    (b)

                                    naslov tretje kolone („Ime (ruski zapis)“) se nadomesti z „Ime“;

                                    (c)

                                    dodajo se naslednji vnosi:

                                                Ime (prečrkovanje v latinico)

                                                Ime

                                                Podatki za ugotavljanje istovetnosti

                                                Razlogi za uvrstitev na seznam

                                                Datum uvrstitve na seznam

                                                „5.

                                                ZHU Hailun

                                                朱海仑 (kitajski zapis)

                                                Položaj(i): nekdanji namestnik vodje 13. Ljudskega kongresa avtonomne ujgurske pokrajine Sinkiang (XUAR)
                                                Datum rojstva: januar 1958
                                                Kraj rojstva: Lianshui, Jiangsu (Kitajska)
                                                Državljanstvo: kitajsko
                                                Spol: moški

                                                Nekdanji sekretar Odbora za politične in pravne zadeve avtonomne ujgurske pokrajine Sinkiang (XUAR) in nekdanji namestnik sekretarja partijskega odbora XUAR (od 2016 do 2019). Nekdanji namestnik vodje 13. Ljudskega kongresa XUAR, regionalnega zakonodajnega organa (od 2019 do februarja 2021).

                                                22.3.2021

                                                Zhu Hailun je bil kot sekretar Odbora za politične in pravne zadeve XUAR (od 2016 do 2019) odgovoren za ohranjanje notranje varnosti in kazenski pregon v XUAR. V tej funkciji je imel ključni politični položaj ter je bil pristojen za nadziranje in izvajanje obsežnega programa nadzora, pridržanja in indoktrinacije, ki je usmerjen v Ujgure in osebe iz drugih muslimanskih etničnih manjšin. Zhu Hailun je bil opisan kot ‚arhitekt‘ tega programa. Zato je odgovoren za hude kršitve človekovih pravic na Kitajskem, zlasti za obsežna samovoljna pridržanja, katerih žrtve so bili Ujguri in osebe iz drugih muslimanskih etničnih manjšin.

                                                Zhu Hailun je kot namestnik vodje 13. Ljudskega kongresa XUAR (od 2019 do februarja 2021) še naprej uveljavljal odločilen vpliv v XUAR, kjer se obsežen program nadzora, pridržanja in indoktrinacije, ki je usmerjen v Ujgure in osebe iz drugih muslimanskih etničnih manjšin, nadaljuje.

                                                6.

                                                WANG Junzheng

                                                王君正 (kitajski zapis)

                                                Položaj(i): partijski sekretar Sinkianškega korpusa za proizvodnjo in gradnjo (XPCC) ter namestnik sekretarja partijskega odbora kitajske avtonomne ujgurske pokrajine Sinkiang; politični komisar XPCC in izvršni direktor skupine China Xinjian Group
                                                Datum rojstva: maj 1963
                                                Kraj rojstva: Linyi, Shandong (Kitajska)
                                                Državljanstvo: kitajsko
                                                Spol: moški

                                                Partijski sekretar Sinkianškega korpusa za proizvodnjo in gradnjo (XPCC) ter namestnik sekretarja partijskega odbora kitajske avtonomne ujgurske pokrajine Sinkiang (XUAR) od aprila 2020, pa tudi politični komisar XPCC od maja 2020. Nekdanji sekretar Odbora za politične in pravne zadeve XUAR (od februarja 2019 do septembra 2020). Wang Junzheng ima tudi druge visoke funkcije v XPCC.
                                                XPCC je gospodarska in paravojaška organizacija v državni lasti v XUAR, ki izvaja upravno oblast in nadzoruje gospodarske dejavnosti v Sinkiangu.

                                                22.3.2021

                                                Wang Junzheng je kot partijski sekretar in politični komisar XPCC od leta 2020 vpleten v nadziranje vseh politik, ki jih izvaja XPCC. V tej funkciji je odgovoren za hude kršitve človekovih pravic na Kitajskem, zlasti za obsežna samovoljna pridržanja in poniževalno ravnanje, katerega žrtve so Ujguri in osebe iz drugih muslimanskih etničnih manjšin, pa tudi sistematične kršitve njihove svobode veroizpovedi ali prepričanja, kar je med drugim povezano z izvajanjem obsežnega programa nadzora, pridržanja in indoktrinacije, ki je usmerjen v Ujgure in osebe iz drugih muslimanskih etničnih manjšin, s strani XPCC.

                                                Odgovoren je tudi za sistematično izkoriščanje Ujgurov in oseb iz drugih muslimanskih etničnih manjšin kot prisilne delovne sile, zlasti na bombažnih poljih, s strani XPCC.
                                                Wang Junzheng je kot namestnik sekretarja partijskega odbora XUAR od leta 2020 vpleten v nadziranje vseh varnostnih politik, ki se izvajajo v Sinkiangu, vključno z omenjenim programom, ki je usmerjen v Ujgure in osebe iz drugih muslimanskih etničnih manjšin. Wang Junzheng je bil kot sekretar Odbora za politične in pravne zadeve XUAR (od februarja 2019 do septembra 2020) odgovoren za ohranjanje notranje varnosti in kazenski pregon v XUAR. V tej funkciji je imel ključni politični položaj, pristojen za nadziranje in izvajanje omenjenega programa.

                                                7.

                                                WANG Mingshan

                                                王明山(kitajski zapis)

                                                Položaj(i): član Stalnega odbora partijskega odbora avtonomne ujgurske pokrajine Sinkiang (XUAR) in sekretar Odbora za politične in pravne zadeve XUAR
                                                Datum rojstva: januar 1964
                                                Kraj rojstva: Wuwei, Gansu (Kitajska)
                                                Državljanstvo: kitajsko
                                                Spol: moški

                                                Član Stalnega odbora partijskega odbora avtonomne ujgurske pokrajine Sinkiang (XUAR) in sekretar Odbora za politične in pravne zadeve XUAR od septembra 2020. Nekdanji direktor in namestnik partijskega sekretarja sinkianškega urada za javno varnost (XPSB) od leta 2017 do januarja 2021.

                                                22.3.2021

                                                Wang Mingshan je kot sekretar Odbora za politične in pravne zadeve XUAR od septembra 2020 odgovoren za ohranjanje notranje varnosti in kazenski pregon v XUAR. V tej funkciji ima ključni politični položaj ter je pristojen za nadziranje in izvajanje obsežnega programa nadzora, pridržanja in indoktrinacije, ki je usmerjen v Ujgure in osebe iz drugih muslimanskih etničnih manjšin.

                                                Kot nekdanji direktor in namestnik partijskega sekretarja XPSB (od 2017 do januarja 2021) je imel ključni položaj v varnostnem aparatu Sinkianga ter je bil neposredno odgovoren za izvajanje omenjenega programa. XPSB je zlasti uveljavila ‚Integrirano platformo za skupne operacije‘ (IJOP), ki je program za velepodatke, namenjen za sledenje milijonom Ujgurov v pokrajini Sinkiang ter označevanje tistih, ki štejejo za ‚morebitno grožnjo‘ in naj bi jih poslali v taborišča za pridržanje.
                                                Wang Mingshan je na svojem sedanjem položaju in po zaslugi svojih nekdanjih funkcij odgovoren za hude kršitve človekovih pravic na Kitajskem, zlasti za obsežna samovoljna pridržanja in poniževalno ravnanje, katerega žrtve so Ujguri in osebe iz drugih muslimanskih etničnih manjšin, pa tudi sistematične kršitve njihove svobode veroizpovedi ali prepričanja.

                                                8.

                                                CHEN Mingguo

                                                陈明国
                                                (kitajski zapis)

                                                Položaj(i): direktor sinkianškega Urada za javno varnost (XPSB) in podpredsednik ljudske vlade avtonomne ujgurske pokrajine Sinkiang (XUAR)
                                                Datum rojstva: oktober 1966
                                                Kraj rojstva: Yilong, Sichuan (Kitajska)
                                                Državljanstvo: kitajsko
                                                Spol: moški

                                                Direktor sinkianškega Urada za javno varnost (XPSB) od januarja 2021 in podpredsednik ljudske vlade avtonomne ujgurske pokrajine Sinkiang (XUAR).

                                                22.3.2021

                                                Chen Mingguo ima kot direktor XPSB ključni položaj v varnostnem aparatu Sinkianga ter je neposredno vpleten v izvajanje obsežnega programa nadzora, pridržanja in indoktrinacije, ki je usmerjen v Ujgure in osebe iz drugih muslimanskih etničnih manjšin. XPSB je zlasti uveljavila ‚Integrirano platformo za skupne operacije‘ (IJOP), ki je program za velepodatke, namenjen za sledenje milijonom Ujgurov v pokrajini Sinkiang ter označevanje tistih, ki se štejejo za ‚morebitno grožnjo‘ in naj se pošljejo v taborišča za pridržanje. Chen Mingguo je zato odgovoren za hude kršitve človekovih pravic na Kitajskem, zlasti za samovoljna pridržanja in poniževalno ravnanje, katerega žrtve so Ujguri in osebe iz drugih muslimanskih etničnih manjšin, pa tudi sistematične kršitve njihove svobode veroizpovedi ali prepričanja.

                                                9.

                                                JONG Kyong-thaek (tudi CHO’NG, Kyo’ng-t’aek)

                                                정경택
                                                (korejski zapis)

                                                Položaj(i): minister za državno varnost Demokratične ljudske republike Koreje (DLRK)
                                                Datum rojstva: med 1. 1. 1961 in 31. 12. 1963
                                                Državljanstvo: severnokorejsko
                                                Spol: moški

                                                Jong Kyong-thaek je od leta 2017 minister za državno varnost Demokratične ljudske republike Koreje (DLRK).
                                                Ministrstvo za državno varnost DLRK je ena od vodilnih institucij, pristojnih za izvajanje represivnih varnostnih politik v DLRK, s poudarkom na odkrivanju in zatiranju političnega oporečništva, priliva ‚prevratniških‘ informacij iz tujine ter kakršnega koli drugega vedenja, ki bi se štelo za resno politično grožnjo političnemu sistemu in njegovemu vodstvu.

                                                22.3.2021

                                                Jong Kyong-thaek je kot vodja ministrstva za državno varnost odgovoren za hude kršitve človekovih pravic v DLRK, zlasti za mučenje in druga okrutna, nečloveška ali poniževalna ravnanja ali kaznovanja, izvensodne ali samovoljne usmrtitve in uboje ali usmrtitve in uboje po hitrem postopku, prisilnima izginotja oseb ter samovoljne aretacije ali pridržanja, kot tudi obsežno prisilno delo in spolno nasilje nad ženskami.

                                                10.

                                                RI Yong Gil
                                                (tudi RI Yong Gi, RI Yo’ng-kil, YI Yo’ng-kil)

                                                리영길
                                                (korejski zapis)

                                                Položaj(i): minister za socialno varnost Demokratične ljudske republike Koreje (DLRK)
                                                Datum rojstva: 1955
                                                Državljanstvo: severnokorejsko
                                                Spol: moški

                                                Ri Yong Gil je od januarja 2021 minister za socialno varnost Demokratične ljudske republike Koreje (DLRK) in nekdanji vodja generalštaba Ljudske vojske Koreje (KPA) od 2018 do januarja 2021.
                                                Ministrstvo za socialno varnost DLRK (prej znano kot ministrstvo za ljudsko varnost ali ministrstvo za javno varnost) je ena vodilnih institucij, pristojnih za izvajanje represivnih varnostnih politik v DLRK, vključno z zasliševanjem in kaznovanjem oseb, ki ‚nezakonito‘ bežijo iz DLRK. Ministrstvo za socialno varnost je prek svojega prevzgojnega urada zlasti pristojno za vzdrževanje zaporniških taborišč in kratkoročnih delovnih centrov za pridržanje, kjer so zaporniki/priporniki podvrženi namernemu stradanju in drugemu nečloveškemu ravnanju.

                                                22.3.2021

                                                Ri Yong Gil je kot vodja ministrstva za socialno varnost odgovoren za hude kršitve človekovih pravic v DLRK, zlasti za mučenje in drugo okrutno, nečloveško ali poniževalno ravnanje ali kaznovanje, izvensodne ali samovoljne usmrtitve in uboje ali usmrtitve in uboje po hitrem postopku, prisilna izginotja oseb ter samovoljne aretacije ali pridržanja, kot tudi obsežno prisilno delo in spolno nasilje nad ženskami.
                                                Ri Yong Gil je kot nekdanji vodja generalštaba KPA odgovoren tudi za obsežne hude kršitve človekovih pravic, ki jih je zagrešila KPA.

                                                11.

                                                Mohammed Khalifa AL-KANI (tudi Mohamed Khalifa Abderrahim Shaqaqi AL-KANI, Mohammed AL-KANI, Muhammad Omar AL-KANI))

                                                الكاني خليفة محمد (arabski zapis)

                                                Položaj(i): vodja milice Kaniyat
                                                Datum rojstva: 3. 5. 1979
                                                Državljanstvo: libijsko
                                                Številka potnega lista: F86JKFJF
                                                Spol: moški

                                                Mohammed Khalifa Al-Kani je vodja milice Kaniyat, ki je od 2015 do junija 2020 izvajala nadzor nad libijskim mestom Tarhuna. Na tem položaju nadzoruje vse dejavnosti milice Kaniyat. V svoji funkciji kot vodja milice Kaniyat je odgovoren za hude zlorabe človekovih pravic v Libiji, zlasti za izvensodne uboje in prisilna izginotja oseb med letom 2015 in junijem 2020 v Tarhuni.
                                                Mohammed Khalifa Al-Kani in milica Kaniyat sta v začetku junija 2020 pobegnila iz Tarhune v vzhodno Libijo. Zatem so v Tarhuni odkrili več množičnih grobišč, za katere so odgovornost pripisali milici Kaniyat.

                                                22.3.2021

                                                12.

                                                Abderrahim Al-KANI (tudi Abdul-Rahim AL-KANI, Abd-al-Rahim AL-KANI)

                                                الرحيم الكاني عبد (arabski zapis)

                                                Položaj(i): član milice Kaniyat
                                                Datum rojstva: 7. 9. 1997
                                                Državljanstvo: libijsko
                                                Številka potnega lista: PH3854LY
                                                Številka osebne izkaznice: 119970331820
                                                Spol: moški

                                                Abderrahim Al-Kani je ključen član milice Kaniyat in brat vodje milice Kaniyat Mohammeda Khalife Al-Khanija. Milica Kaniyat je od 2015 do junija 2020 izvajala nadzor nad libijskim mestom Tarhuna.
                                                Abderrahim Al-Kani je pri milici Kaniyat pristojen za notranjo varnost. V tej funkciji je bil odgovoren za hude zlorabe človekovih pravic v Libiji, zlasti za izvensodne uboje in prisilna izginotja oseb med letom 2015 in junijem 2020 v Tarhuni.

                                                22.3.2021

                                                Abderrahim Al-Kani in milica Kaniyat sta v začetku junija 2020 pobegnila iz Tarhune v vzhodno Libijo. Zatem so v Tarhuni odkrili več množičnih grobišč, za katere so odgovornost pripisali milici Kaniyat.

                                                13.

                                                Aiub Vakhaevich KATAEV
                                                (tudi Ayubkhan Vakhaevich KATAEV)

                                                Аюб Вахаевич КАТАЕВ (tudi Аюбхан Вахаевич КАТАЕВ)
                                                (ruski zapis)

                                                Položaj(i): vodja oddelka ministrstva za notranje zadeve Ruske federacije v mestu Argun v Republiki Čečeniji
                                                Datum rojstva: 1. 12. 1980 ali 1. 12. 1984
                                                Državljanstvo: rusko
                                                Spol: moški

                                                Vodja oddelka ministrstva za notranje zadeve Ruske federacije v mestu Argun v Republiki Čečeniji.

                                                22.3.2021

                                                Aiub Kataev v svoji funkciji kot vodja oddelka ministrstva za notranje zadeve Ruske federacije v Argunu nadzoruje dejavnosti lokalnih agencij za državno varnost in policijo. V tej funkciji osebno nadzoruje obsežno in sistematično preganjanje v Čečeniji, ki se je začelo leta 2017. Represija je usmerjena proti lezbijkam, gejem, biseksualnim, transspolnim in interspolnim osebam (LGBTI), osebam, za katere se predpostavlja, da pripadajo skupinam LGBTI, ter drugim posameznikom, ki so osumljeni, da so nasprotniki vodje Republike Čečenije Ramzana Kadirova. Aiub Kataev in sile pod njegovim poveljstvom so odgovorne za hude kršitve človekovih pravic v Rusiji, zlasti za mučenje in druga okrutna, nečloveška ali poniževalna ravnanja, pa tudi samovoljne aretacije in pridržanja ter izvensodne ali samovoljne usmrtitve in uboje.

                                                Kot so zatrdile številne priče, je Aiub Kataev osebno nadzoroval mučenje pripornikov in sodeloval pri njem.

                                                14.

                                                Abuzaid (Abuzayed) Dzhandarovich VISMURADOV

                                                Абузайд Джандарович ВИСМУРАДОВ (ruski zapis)

                                                Položaj(i): poveljnik posebne enote za hitro odzivanje (SOBR) ‚Terek‘, podpredsednik vlade Republike Čečenije, neuradni telesni stražar vodje Republike Čečenije Ramzana Kadirova
                                                Datum rojstva: 24. 12. 1975
                                                Kraj rojstva: Akhmat-Yurt/Khosi-Yurt, nekdanja Čečenska in Inguška avtonomna sovjetska socialistična republika, zdaj Republika Čečenija (Ruska federacija)
                                                Državljanstvo: rusko
                                                Spol: moški

                                                Poveljnik posebne enote za hitro odzivanje (SOBR) ‚Terek‘, podpredsednik vlade Republike Čečenije, neuradni telesni stražar vodje Republike Čečenije Ramzana Kadirova.
                                                Abuzaid Vismuradov je od maja 2012 poveljnik odreda ‚Terek ‘ SOBR. V tej funkciji osebno nadzoruje obsežno in sistematično preganjanje v Čečeniji, ki se je začelo leta 2017. Represija je usmerjena proti lezbijkam, gejem, biseksualnim, transspolnim in interspolnim osebam (LGBTI), osebam, za katere se predpostavlja, da pripadajo skupinam LGBTI, ter drugim posameznikom, ki so osumljeni, da so nasprotniki vodje Republike Čečenije Ramzana Kadirova.

                                                22.3.2021

                                                Abuzaid Vismuradov in enota ‚Terek‘ pod njegovim poveljstvom sta odgovorna za hude kršitve človekovih pravic v Rusiji, zlasti za mučenje in druga okrutna, nečloveška ali poniževalna ravnanja, pa tudi samovoljne aretacije in pridržanja ter izvensodne ali samovolje uboje in usmrtitve.
                                                Kot so zatrdile številne priče, je Abuzaid Vismuradov osebno nadzoroval mučenje pripornikov in sodeloval pri njem. Je tesen sodelavec vodje Republike Čečenije Ramzana Kadirova, ki že več let izvaja kampanjo represije proti svojim političnim nasprotnikom.

                                                15.

                                                Gabriel Moses LOKUJO

                                                Položaj(i): generalmajor Ljudskih obrambnih sil Južnega Sudana (SSPDF)
                                                Državljanstvo: južnosudansko
                                                Spol: moški

                                                Generalmajor Ljudskih obrambnih sil Južnega Sudana (SSPDF).
                                                Gabriel Moses Lokujo je odgovoren za hude kršitve človekovih pravic v Južnem Sudanu, zlasti za izvensodne ali samovoljne usmrtitve in uboje ali usmrtitve in uboje po hitrem postopku.
                                                Maja 2020 so bili trije častniki Sudanske ljudske osvobodilne vojske v opoziciji (SPLA-IO) ugrabljeni in usmrčeni na podlagi ukazov generalmajorja Lokuje.

                                                22.3.2021“

                                                Generalmajor Lokujo je septembra 2020 prebegnil iz SPLA-IO k SSPDF in je odgovoren za posledične spopade v centru za usposabljanje Moroto na jugu države Osrednja Ekvatorija in v njegovi okolici. Kot posledica tega so v zadnjem četrtletju leta 2020 na obeh straneh poročali o številnih smrtnih žrtvah in ranjencih, civilisti pa so bili prav tako razseljeni, zlasti na območju Kajo-Keji v državi Osrednja Ekvatorija. Sile generalmajorja Lokujoja so ostale na območju, na katerem so poročali o številnih nadaljnjih spopadih, varnost in zaščita civilnih skupnosti pa ostajata ogroženi.

                        (2)

                        na seznam pravnih oseb, subjektov in organov v oddelku B („Pravne osebe, subjekti in organi“) se dodajo naslednji vnosi:

                                    Ime (prečrkovanje v latinico)

                                    Ime

                                    Podatki za ugotavljanje istovetnosti

                                    Razlogi za uvrstitev na seznam

                                    Datum uvrstitve na seznam

                                    „1.

                                    Xinjiang Production and Construction Corps Public Security Bureau

                                    新疆生产建设兵团公安局
                                    (kitajski zapis)

                                    Naslov: 106 Guangming Road, Urumqi, avtonomna ujgurska pokrajina Sinkiang (XUAR), Kitajska
                                    Telefon: +86 991 598 8114

                                    Urad za javno varnost Sinkianškega korpusa za proizvodnjo in gradnjo (XPCC) je pristojen za izvajanje vseh politik XPCC v zvezi z varnostnimi vprašanji, vključno z upravljanjem centrov za pridržanje. XPCC je gospodarska in paravojaška organizacija v državni lasti v kitajski avtonomni ujgurski pokrajini Sinkiang, ki izvaja upravno oblast in nadzoruje gospodarske dejavnosti v Sinkiangu.

                                    22.3.2021

                                    Urad za javno varnost XPCC je kot organizacija, pristojna za varnostne politike v okviru XPCC, odgovoren za hude kršitve človekovih pravic na Kitajskem, zlasti za obsežna samovoljna pridržanja in poniževalna ravnanja, katerega žrtve so Ujguri in osebe iz drugih muslimanskih etničnih manjšin, pa tudi sistematične kršitve njihove svobode veroizpovedi ali prepričanja, kar je med drugim povezano z izvajanjem obsežnega programa nadzora, pridržanja in indoktrinacije, ki je usmerjen v muslimanske etnične manjšine, s strani XPCC.
                                    XPCC kot del omenjenega programa uporablja Ujgure in osebe iz drugih muslimanskih etničnih manjšin kot prisilno delovno silo, zlasti na bombažnih poljih. Urad za javno varnost XPCC je kot organizacija, pristojna za varnostne politike v okviru XPCC, odgovoren za sistematično uporabo prisilne delovne sile.

                                    2.

                                    Osrednje javno tožilstvo (tudi Tožilstvo Demokratične ljudske republike Koreje (DLRK))

                                    조선민주주의인민공화국 중앙검찰소 (korejski zapis)

                                    Osrednje javno tožilstvo je institucija, ki nadzoruje vse kazenske postopke v Demokratični ljudski republiki Koreji (DLRK), vključno s preiskovalnim postopkom, zasliševanjem, priporom pred sojenjem in sojenjem.

                                    22.3.2021

                                    Osrednje javno tožilstvo se uporablja za pregon in kaznovanje oseb zaradi političnih nepravilnosti v okviru bistveno nepoštenih sojenj. Tožilstvo prav tako nosi institucionalno odgovornost za hude kršitve človekovih pravic v rednih zaporih in centrih za pridržanje z namenom zasliševanja, s tem da ne uveljavlja pravic pripornikov pred sojenjem in obsojenih zapornikov. V tesnem sodelovanju z ministrstvoma za državno varnost in za socialno varnost je odgovorno za hude kršitve človekovih pravic, ki jih je zagrešil varnostni aparat DLRK, zlasti za mučenje in druga okrutna, nečloveška ali poniževalna ravnanja ali kaznovanja, izvensodne ali samovoljne usmrtitve in uboje ali usmrtitve in uboje po hitrem postopku, prisilna izginotja oseb ter samovoljne aretacije ali pridržanja, ter tem kršitvam zagotavlja legitimnost.

                                    3.

                                    Kaniyat Militia (prej znana kot 7th Brigade, Tarhuna 7th Brigade, Tarhuna Brigade) (tudi 9th Brigade, Al-Kani Militia, Al-Kaniyat, Kani Brigade, Kaniat, Kaniyat, Kanyat)

                                    مليشيا كانيات (arabski zapis)

                                    Milica Kaniyat je libijska oborožena milica, ki je od 2015 do junija 2020 izvajala nadzor nad libijskim mestom Tarhuna. Potem ko je milica junija 2020 pobegnila v vzhodno Libijo, so v Tarhuni odkrili množična grobišča, za katere so odgovornost pripisali milici Kaniyat. Milica Kaniyat je odgovorna za hude zlorabe človekovih pravic, zlasti za izvensodne uboje in prisilna izginotja oseb.

                                    22.3.2021

                                    4.

                                    Nacionalni varnostni urad (tudi Nacionalna varnostna agencija) vlade Eritreje

                                    -

                                    Vodi ga generalmajor Abraha Kassa

                                    Nacionalni varnostni urad (tudi Nacionalna varnostna agencija) eritrejske vlade vodi generalmajor Abraha Kassa in je pod nadzorom predsedniškega urada. Nacionalni varnostni urad je razdeljen na šest uradov, od katerih je vsak ločen v tri oddelke, odgovorne za obveščevalne dejavnosti, aretacije oziroma zasliševanja. Nacionalni varnostni urad je odgovoren za hude kršitve človekovih pravic v Eritreji, vključno s samovoljnimi aretacijami, izvensodnimi uboji, prisilnimi izginotji oseb in mučenjem, ki so jih zagrešili njegovi (tajni) agenti.

                                    22.3.2021“


title: Sklep Sveta (SZVP) 2021/482 z dne 22. marca 2021 o spremembi Sklepa 2013/184/SZVP o omejevalnih ukrepih proti Mjanmaru/Burmi

text:
                  22.3.2021

                  SL

                  Uradni list Evropske unije

                  LI 99/37

         SKLEP SVETA (SZVP) 2021/482
         z dne 22. marca 2021
         o spremembi Sklepa 2013/184/SZVP o omejevalnih ukrepih proti Mjanmaru/Burmi
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 22. aprila 2013 sprejel Sklep 2013/184/SZVP (1) o omejevalnih ukrepih proti Mjanmaru/Burmi.

                     (2)

                     Svet je 22. februarja 2021 sprejel sklepe, v katerih je najostreje obsodil vojaški državni udar v Mjanmaru/Burmi, do katerega je prišlo 1. februarja 2021. Pozval je k omilitvi krize s takojšnjo odpravo izrednih razmer, ponovno vzpostavitvijo legitimne civilne vlade in odprtjem novoizvoljenega parlamenta.

                     (3)

                     Svet je poleg tega pozval vojaške organe, naj izpustijo predsednika, državno svetnico in vse, ki so bili priprti ali aretirani v povezavi z državnim udarom. Vztrajal je, da je treba zagotoviti neovirane telekomunikacije, svobodo izražanja, združevanja in zbiranja ter dostop do informacij, pa tudi spoštovati pravno državo in človekove pravice. Obsodil je vojaško in policijsko represijo nad miroljubnimi protestniki, hkrati pa je v skladu z mednarodnim pravom oblasti pozval, naj ravnajo čim bolj preudarno, vse strani pa, naj se vzdržijo nasilja.

                     (4)

                     V sklepih Sveta je poudarjeno, da je Unija v odziv na vojaški udar pripravljena sprejeti omejevalne ukrepe.

                     (5)

                     Svet glede na resnost razmer meni, da bi bilo treba spremeniti merila za uvrstitev na seznam, da se omogoči uporaba ciljno usmerjenih omejevalnih ukrepov proti fizičnim in pravnim osebam, subjektom in organom, katerih dejavnosti spodkopavajo demokracijo in pravno državo v Mjanmaru/Burmi, ter pravnim osebam, subjektom in organom, ki so v lasti ali pod nadzorom oboroženih sil Mjanmara (Tatmadaw) ali za oborožene sile Mjanmara (Tatmadaw) ustvarjajo prihodke, jih podpirajo ali imajo od njih koristi ter tako prispevajo k dejavnostim, ki spodkopavajo demokracijo in pravno državo, ali hudim kršitvam človekovih pravic v Mjanmaru/Burmi ali imajo koristi od takih dejavnosti ali kršitev.

                     (6)

                     Glede na razmere v Mjanmaru/Burmi je primerno spremeniti naslov Sklepa 2013/184/SZVP.

                     (7)

                     Sklep 2013/184/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2013/184/SZVP se spremeni:

                        (1)

                        naslov se nadomesti z naslednjim:
                        „Sklep Sveta 2013/184/SZVP o omejevalnih ukrepih zaradi razmer v Mjanmaru/Burmi“;

                        (2)

                        člen 5(1) se nadomesti z naslednjim:

                           „Člen 5

                              1.   Države članice sprejmejo potrebne ukrepe, da preprečijo vstop na svoje ozemlje ali tranzit prek njega:

                                          (a)

                                          fizičnim osebam iz oboroženih sil Mjanmara (Tatmadaw), policije Mjanmara in mejne policije, ki so odgovorne za hude kršitve človekovih pravic v Mjanmaru/Burmi;

                                          (b)

                                          fizičnim osebam, katerih dejanja, politike ali dejavnosti spodkopavajo demokracijo ali pravno državo v Mjanmaru/Burmi, ali ki sodelujejo pri dejanjih, ki ogrožajo mir, varnost ali stabilnost v Mjanmaru/Burmi, ali jih podpirajo;

                                          (c)

                                          fizičnim osebam iz oboroženih sil Mjanmara (Tatmadaw), policije Mjanmara in mejne policije, ki so odgovorne za oviranje zagotavljanja humanitarne pomoči civilistom v stiski;

                                          (d)

                                          fizičnim osebam iz oboroženih sil Mjanmara (Tatmadaw), policije Mjanmara in mejne policije, ki so odgovorne za oviranje izvajanja neodvisnih preiskav o domnevnih hudih kršitvah ali zlorabah človekovih pravic, ali

                                          (e)

                                          fizičnim osebam, povezanim s fizičnimi osebami iz točk (a) do (d)

                                    s seznama v Prilogi.“;

                        (3)

                        člen 6(1) se nadomesti z naslednjim:

                           „Člen 6

                              1.   Vsa sredstva in gospodarski viri, ki pripadajo, so v lasti ali pod nadzorom:

                                          (a)

                                          fizičnih oseb iz oboroženih sil Mjanmara (Tatmadaw), policije Mjanmara in mejne policije, ki so odgovorne za hude kršitve človekovih pravic v Mjanmaru/Burmi;

                                          (b)

                                          fizičnih in pravnih oseb, subjektov ali organov, katerih dejanja, politike ali dejavnosti spodkopavajo demokracijo ali pravno državo v Mjanmaru/Burmi, ali ki sodelujejo pri dejanjih, ki ogrožajo mir, varnost ali stabilnost v Mjanmaru/Burmi, oziroma jih podpirajo;

                                          (c)

                                          fizičnih oseb iz oboroženih sil Mjanmara (Tatmadaw), policije Mjanmara in mejne policije, ki so odgovorne za oviranje zagotavljanja humanitarne pomoči civilistom v stiski;

                                          (d)

                                          fizičnih oseb iz oboroženih sil Mjanmara (Tatmadaw). policije Mjanmara in mejne policije, ki so odgovorne za oviranje izvajanja neodvisnih preiskav o domnevnih hudih kršitvah ali zlorabah človekovih pravic;

                                          (e)

                                          pravnih oseb, subjektov ali organov, ki so v lasti ali pod nadzorom oboroženih sil Mjanmara (Tatmadaw) ali za oborožene sile Mjanmara (Tatmadaw) ustvarjajo prihodke, jih podpirajo ali imajo od njih koristi, ali

                                          (f)

                                          fizičnih ali pravnih oseb, subjektov ali organov, povezanih s tistimi iz točk (a) do (e),

                                    kot so navedene na seznamu v Prilogi, se zamrznejo.“;

                        (4)

                        vstavi se naslednji člen:

                           „Člen 6a

                              1.   Z odstopanjem od člena 6(1) in (2) lahko pristojni organi države članice pod pogoji, ki se jim zdijo primerni, odobrijo sprostitev določenih zamrznjenih sredstev ali gospodarskih virov, ki pripadajo fizični ali pravni osebi, subjektu ali organu s seznama v Prilogi, ali dajanje na razpolago določenih sredstev ali gospodarskih virov fizični ali pravni osebi, subjektu ali organu s seznama v Prilogi, potem ko so pristojni organi ugotovili, da je zagotavljanje takih sredstev ali gospodarskih virov potrebno za humanitarne namene, kot je zagotavljanje ali omogočanje zagotavljanja pomoči, vključno z zdravili in hrano, ali za prevoz humanitarnih delavcev in s tem povezane pomoči ali za evakuacije iz Mjanmara/Burme.

                              2.   Zadevna država članica obvesti druge države članice in Komisijo o vseh odobritvah, izdanih na podlagi tega člena, v štirih tednih po odobritvi.“

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 22. marca 2021

                  Za Svet

                  Predsednik

               J. BORRELL FONTELLES

            (1)  Sklep Sveta 2013/184/SZVP z dne 22. aprila 2013 o omejevalnih ukrepih proti Mjanmaru/Burmi in razveljavitvi Sklepa 2010/232/SZVP (UL L 111, 23.4.2013, str. 75).


title: Sklep Sveta (SZVP) 2021/483 z dne 22. marca 2021 o spremembi Sklepa 2013/184/SZVP o omejevalnih ukrepih proti Mjanmaru/Burmi

text:
                  22.3.2021

                  SL

                  Uradni list Evropske unije

                  LI 99/40

         SKLEP SVETA (SZVP) 2021/483
         z dne 22. marca 2021
         o spremembi Sklepa 2013/184/SZVP o omejevalnih ukrepih proti Mjanmaru/Burmi
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 22. aprila 2013 sprejel Sklep 2013/184/SZVP (1) o omejevalnih ukrepih proti Mjanmaru/Burmi.

                     (2)

                     Svet je 22. februarja 2021 sprejel sklepe, v katerih je najostreje obsodil vojaški državni udar v Mjanmaru/Burmi, do katerega je prišlo 1. februarja 2021. Pozval je k pomiritvi napetosti, in sicer s takojšnjo odpravo izrednih razmer, ponovno vzpostavitvijo legitimne civilne vlade in odprtjem novoizvoljenega parlamenta.

                     (3)

                     Svet je poleg tega pozval vojaške organe, naj izpustijo predsednika, državno svetnico in vse, ki so bili priprti ali aretirani v povezavi z državnim udarom. Vztrajal je, da je treba zagotoviti neovirane telekomunikacije, svobodo izražanja, združevanja in zbiranja ter dostop do informacij, pa tudi spoštovati pravno državo in človekove pravice. Obsodil je vojaško in policijsko represijo nad miroljubnimi protestniki, hkrati pa oblasti pozval, naj v skladu z mednarodnim pravom ravnajo čim bolj preudarno, vse strani pa, naj se vzdržijo nasilja.

                     (4)

                     Svet je v sklepih poudaril, da je Unija v odziv na vojaški udar pripravljena sprejeti omejevalne ukrepe.

                     (5)

                     Visoki predstavnik Unije za zunanje zadeve in varnostno politiko je 28. februarja 2021 po nasilnem zatrtju mirnih protestov po vsej državi obsodil brutalno represijo in pozval vojaške organe, naj nemudoma prenehajo uporabljati silo zoper civiliste in prebivalcem omogočijo uveljavljanje pravice do svobodnega izražanja in zbiranja.

                     (6)

                     Glede na navedeno in ker se resne razmere v Mjanmaru/Burmi nadaljujejo, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi, iz Priloge k Sklepu 2013/184/SZVP vključiti 11 oseb.

                     (7)

                     Prilogo k Sklepu 2013/184/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Priloga k Sklepu 2013/184/SZVP se spremeni, kot je navedeno v Prilogi k temu sklepu.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 22. marca 2021

                  Za Svet

                  Predsednik

               J. BORRELL FONTELLES

            (1)  Sklep Sveta 2013/184/SZVP z dne 22. aprila 2013 o omejevalnih ukrepih proti Mjanmaru/Burmi in razveljavitvi Sklepa 2010/232/SZVP (UL L 111, 23.4.2013, str. 75).

            PRILOGA
            Na seznam fizičnih in pravnih oseb, subjektov in organov iz Priloge k Sklepu 2013/184/SZVP se dodajo naslednje osebe:

                           Ime

                           Podatki za ugotavljanje istovetnosti

                           Razlogi

                           Datum uvrstitve na seznam

                           „15.

                           Min Aung Hlaing

                           Datum rojstva: 3. julij 1956
                           Kraj rojstva: Tavoy, Mjanmar/Burma
                           Državljanstvo: Mjnamar
                           Nacionalna identifikacijska številka: 12/SAKHANA(N)020199
                           Spol: moški

                           Min Aung Hlaing je od leta 2011 vrhovni poveljnik oboroženih sil Mjanmara (Tatmadaw). Je predsednik Sveta za državno upravo (SAC) in član Nacionalnega sveta za obrambo in varnost (NDSC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru/Burmi, tako da so zanikale rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal te veje oblasti in tako preprečil demokratično izvoljeni vladi, da izpolni svoj mandat.

                           22.3.2021

                           Vrhovni poveljnik Min Aung Hlaing je s tem, ko je združil vse veje oblasti, in kot predsednik SAC neposredno sodeloval pri odločitvah o državnih funkcijah in je zanje odgovoren in je zato odgovoren za spodkopavanje demokracije in pravne države v Mjanmaru/Burmi.
                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Vojaške sile in organi, ki delujejo pod nadzorom SAC, so po 1. februarju 2021 zagrešile hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           Vrhovni poveljnik Min Aung Hlaing je kot predsednik SAC neposredno odgovoren za te represivne odločitve in hude kršitve človekovih pravic.

                           Leta 2018 so ZN in mednarodne organizacije civilne družbe poročale o hudih kršitvah človekovih pravic in mednarodnega humanitarnega prava, ki jih vojaške in policijske sile od leta 2011 izvajajo nad pripadniki ljudstva Rohinga v zveznih državah Kačin, Rakhine in Šan, in ugotovile, da so mnoge od teh kršitev najhujši zločini po mednarodnem pravu. Min Aung Hlaing je kot vrhovni poveljnik Tatmadaw od leta 2011 neposredno odgovoren za te hude kršitve in zlorabe, uperjene zoper ljudstvo Rohinga.

                           16.

                           Myint Swe

                           Datum rojstva: 24. maj 1951
                           Državljanstvo: Mjnamar
                           Spol: moški

                           Generalpodpolkovnik Myint Swe je član oboroženih sil Mjanmara (Tatmadaw) in je do 1. februarja 2021 opravljal funkcijo podpredsednika Tatmadawa, na katero ga je imenoval Tatmadaw. Myint Swe se je na navedeni datum skupaj z drugimi člani Tatmadaw udeležil seje Nacionalnega sveta za obrambo in varnost (NDSC). Seja NDSC je bila neustavna, saj na njej niso bili prisotni njegovi člani, ki so civilisti. Myint Swe je bil na tej seji imenovan za vršilca dolžnosti predsednika. Myint Swe je nato razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil Minu Aungu Hlaingu. Postopek za razglasitev izrednih razmer je bil kršen, saj je po ustavi predsednik edini pristojen, da razglasi izredne razmere.
                           S sprejetjem imenovanja na funkcijo vršilca dolžnosti predsednika in s predajo zakonodajne, izvršne in sodne oblasti vrhovnemu poveljniku je Myint Swe prispeval k strmoglavljenju demokratično izvoljene vlade in je tako odgovoren za spodkopavanje demokracije in pravne države v Mjanmaru/Burmi.

                           22.3.2021

                           17.

                           Soe Win

                           Datum rojstva: 1. marec 1960
                           Državljanstvo: Mjnamar
                           Spol: moški

                           Soe Win je od leta 2011 namestnik vrhovnega poveljnika oboroženih sil Mjanmara (Tatmadaw). Je podpredsednik Sveta za državno upravo (SAC) in član Nacionalnega sveta za obrambo in varnost (NDSC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so zanikale rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal te veje oblasti in tako preprečil demokratično izvoljeni vladi, da izpolni svoj mandat.

                           22.3.2021

                           Namestnik vrhovnega poveljnika Soe Win je kot podpredsednik SAC neposredno sodeloval pri odločitvah o državnih funkcijah in je zanje odgovoren in je zato odgovoren za spodkopavanje demokracije in pravne države v Mjanmaru/Burmi.
                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Vojaške sile in oblasti, ki delujejo pod nadzorom SAC, so po 1. februarju 2021 zagrešile hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           Namestnik vrhovnega poveljnika Soe Win je kot podpredsednik SAC neposredno odgovoren za te represivne odločitve in hude kršitve človekovih pravic.

                           Leta 2018 so ZN in mednarodne organizacije civilne družbe poročale o hudih kršitvah človekovih pravic in mednarodnega humanitarnega prava, ki jih vojaške in policijske sile od leta 2011 izvajajo nad pripadniki ljudstva Rohinga v zveznih državah Kačin, Rakhine in Šan, in ugotovile, da so mnoge od teh kršitev najhujši zločini po mednarodnem pravu. Soe Win je kot namestnik vrhovnega poveljnika Tatmadaw od leta 2011 odgovoren za te hude kršitve in zlorabe, uperjene zoper ljudstvo Rohinga.

                           18.

                           Sein Win

                           Datum rojstva: 24. julij 1956
                           Kraj rojstva: Pyin Oo Lwin, Mjanmar/Burma
                           Državljanstvo: Mjnamar
                           Spol: moški

                           Generalpodpolkovnik Sein Win je član Tatmadaw in nekdanji minister za obrambo (od 24. avgusta 2015 do 1. februarja 2021). 1. februarja se je skupaj z drugimi člani Tatmadaw udeležil seje Nacionalnega sveta za obrambo in varnost (NDSC). Seja NDSC je bila neustavna, saj na njej niso bili prisotni njegovi člani, ki so civilisti. Myint Swe je bil na tej seji imenovan za vršilca dolžnosti predsednika. Myint Swe je nato razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil Minu Aungu Hlaingu. Postopek za razglasitev izrednih razmer je bil kršen, saj je po ustavi predsednik edini pristojen, da razglasi izredne razmere.
                           S sodelovanjem na seji NDSC, na kateri je bilo odločeno, da se razglasijo izredne razmere in da se zakonodajna, izvršna in sodna oblast države preda vrhovnemu poveljniku obrambnih sil, je Sein Win prispeval k zanikanju rezultatov volitev 8. novembra 2020 in k strmoglavljenju demokratično izvoljene vlade. Zato je odgovoren za spodkopavanje demokracije in pravne države v Mjanmaru/Burmi.

                           22.3.2021

                           Leta 2018 so ZN in mednarodne organizacije civilne družbe poročale o hudih kršitvah človekovih pravic in mednarodnega humanitarnega prava, ki jih vojaške in policijske sile od leta 2011 izvajajo nad pripadniki ljudstva Rohinga v zveznih državah Kačin, Rakhine in Šan, in ugotovile, da so mnoge od teh kršitev najhujši zločini po mednarodnem pravu. Soe Win je kot obrambni minister med 24. avgustom 2015 in 1. februarjem 2021 odgovoren za te hude kršitve in zlorabe, uperjene zoper ljudstvo Rohinga.

                           19.

                           Thein Soe
                           (tudi U Thein Soe)

                           Datum rojstva: 23. januar 1952
                           Kraj rojstva: Kani, Mjanmar/Burma
                           Državljanstvo: Mjnamar
                           Spol: moški

                           Thein Soe je bil 2. februarja 2021 imenovan za predsednika Zvezne volilne komisije (UEC). Thein Soe je s sprejetjem imenovanja po vojaškem udaru 1. februarja 2021 in s svojimi dejanji kot predsednik UEC, zlasti z razveljavitvijo rezultatov volitev brez kakršnih koli dokazov o goljufiji, neposredno sodeloval pri dejanjih, ki spodkopavajo demokracijo in pravno državo v Mjanmaru.

                           22.3.2021

                           20.

                           Mya Tun Oo

                           Datum rojstva: 4. ali 5. maj 1961
                           Državljanstvo: Mjnamar
                           Spol: moški

                           General Mya Tun Oo je član oboroženih sil Mjanmara (Tatmadaw). Za ministra za obrambo je bil imenovan 1. februarja 2021 in je član Sveta za državno upravo (SAC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so zanikale rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal zakonodajno, izvršno in sodno oblast ter tako preprečil demokratično izvoljeni vladi, da izvaja svoj mandat.
                           General Mya Tun Oo je kot član SAC neposredno vpleten in odgovoren za odločitve o državnih funkcijah in je tako odgovoren za spodkopavanje demokracije in pravne države v Mjanmaru/Burmi.

                           22.3.2021

                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Vojaške sile in oblasti, ki delujejo pod nadzorom SAC, so po 1. februarju 2021 zagrešile hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           General Mya Tun Oo je kot član SAC neposredno odgovoren za te represivne odločitve in hude kršitve človekovih pravic.
                           Leta 2018 so ZN in mednarodne organizacije civilne družbe poročale o hudih kršitvah človekovih pravic in mednarodnega humanitarnega prava, ki jih vojaške in policijske sile od leta 2011 izvajajo nad pripadniki ljudstva Rohinga v zveznih državah Kačin, Rakhine in Šan, in ugotovile, da so mnoge od teh kršitev najhujši zločini po mednarodnem pravu. Mya Tun Oo je bil od avgusta 2016 do imenovanja za ministra za obrambo sonačelnik generalštaba oboroženih sil Mjanmara (Tatmadaw), kar je tretji najpomembnejši položaj v Tatmadaw. V tej vlogi je nadziral vojaške operacije v zvezni državi Rahkine in usklajeval različne oborožene sile, vključno z vojsko, mornarico in letalskimi silami, ter uporabo artilerije. Zato je odgovoren za te hude kršitve in zlorabe, uperjene zoper ljudstvo Rohinga.

                           21.

                           Dwe Aung Lin

                           Datum rojstva:
                           31. maj 1962
                           Državljanstvo: Mjnamar
                           Spol: moški

                           Generalpodpolkovnik Dwe Aung Lin je član oboroženih sil Mjanmara (Tatmadaw) in je sekretar Sveta za državno upravo (SAC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so zanikale rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal zakonodajno, izvršno in sodno oblast ter tako preprečil demokratično izvoljeni vladi, da izvaja svoj mandat.
                           Generalpodpolkovnik Dwe Aung Lin je bil 2. februarja 2021 imenovan za sekretarja SAC in je izdajal ukaze SAC. Med drugim je ukazal odstranitev posameznikov s položajev, na katere jih je imenovala zakonito izvoljena vlada, ter zamenjavo osebja v volilni komisiji Mjanmara.
                           Generalpodpolkovnik Dwe Aung Lin je kot član in sekretar SAC neposredno vpleten in odgovoren za odločitve o državnih funkcijah in je tako odgovoren za spodkopavanje demokracije in pravne države v Mjanmaru/Burmi.

                           22.3.2021

                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Vojaške sile in oblasti, ki delujejo pod nadzorom SAC, so po 1. februarju 2021 zagrešile hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           Generalpodpolkovnik Dwe Aung Lin je kot član in sekretar SAC neposredno odgovoren za te represivne odločitve in hude kršitve človekovih pravic.

                           22.

                           Ye Win Oo

                           Datum rojstva: 21. februar 1966
                           Državljanstvo: Mjnamar
                           Spol: moški

                           Generalpodpolkovnik Ye Win Oo je član oboroženih sil Mjanmara (Tatmadaw) in je sosekretar Sveta za državno upravo (SAC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so prezrle rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal te veje oblasti in tako preprečil demokratično izvoljeni vladi, da izpolni svoj mandat.

                           22.3.2021

                           Generalpodpolkovnik Ye Win Oo je bil 2. februarja 2021 imenovan za sosekretarja SAC. Generalpodpolkovnik Ye Win Oo je kot član in sosekretar SAC neposredno vpleten in odgovoren za odločitve o državnih funkcijah in je tako odgovoren za spodkopavanje demokracije in pravne države v Mjanmaru/Burmi.
                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Mjanmarske varnostne sile in oblasti, ki delujejo pod nadzorom SAC, so po 1. februarju 2021 zagrešile hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           Generalpodpolkovnik Ye Win Oo je kot član in sosekretar SAC neposredno odgovoren za te represivne odločitve in hude kršitve človekovih pravic.

                           23.

                           Maung Maung Kyaw

                           Datum rojstva: 23. julij 1964
                           Državljanstvo: Mjnamar
                           Spol: moški

                           General Maung Maung Kyaw je član oboroženih sil Mjanmara (Tatmadaw) in član Sveta za državno upravo (SAC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so prezrle rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal te veje oblasti in tako preprečil demokratično izvoljeni vladi, da izpolni svoj mandat.
                           General Maung Maung Kyaw je kot član SAC neposredno vpleten in odgovoren za odločitve o državnih funkcijah in je tako odgovoren za spodkopavanje demokracije in pravne države v Mjanmaru/Burmi.

                           22.3.2021

                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Vojaške sile in oblasti, ki delujejo pod nadzorom SAC, so po 1. februarju 2021 zagrešile hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           General Maung Maung Kyaw je kot član SAC neposredno odgovoren za te represivne odločitve in hude kršitve človekovih pravic.

                           24.

                           Moe Myint Tun

                           Datum rojstva: 24. maj 1968
                           Državljanstvo: Mjnamar
                           Spol: moški

                           Generalpodpolkovnik Moe Myint Tun je član oboroženih sil Mjanmara (Tatmadaw) in član Sveta za državno upravo (SAC).
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so prezrle rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal te veje oblasti in tako preprečil demokratično izvoljeni vladi, da izpolni svoj mandat.
                           Generalpodpolkovnik Moe Myint Tun je kot član SAC neposredno vpleten in odgovoren za odločitve o državnih funkcijah in je tako odgovoren za spodkopavanje demokracije in pravne države v Mjanmaru/Burmi.

                           22.3.2021

                           SAC je poleg tega sprejel odločitve, ki omejujejo pravico do svobode izražanja, tudi dostopa do informacij, in pravico do mirnega zbiranja. Vojaške sile in oblasti, ki delujejo pod nadzorom SAC, so po 1. februarju 2021 zagrešile hude kršitve človekovih pravic; uboje civilistov in neoboroženih protestnikov, omejevanje svobode zbiranja in izražanja, tudi z omejitvijo dostopa do interneta in s samovoljnimi aretacijami ter pridržanjem voditeljev opozicije in nasprotnikov državnega udara.
                           Generalpodpolkovnik Moe Myint Tun je kot član SAC neposredno odgovoren za te represivne odločitve in hude kršitve človekovih pravic.
                           Leta 2018 so ZN in mednarodne organizacije civilne družbe poročale o hudih kršitvah človekovih pravic in mednarodnega humanitarnega prava, ki jih vojaške in policijske sile od leta 2011 izvajajo nad pripadniki ljudstva Rohinga v zveznih državah Kačin, Rakhine in Šan, in ugotovile, da so mnoge od teh kršitev najhujši zločini po mednarodnem pravu. Generalpodpolkovnik Moe Myint Tun je bil do leta 2019 poveljnik Urada za posebne operacije št. 6 in načelnik generalštaba (vojska) oboroženih sil Mjanmara (Tatmadaw). V tej vlogi je nadzoroval operacije v zvezni državi Rakhine. Zato je odgovoren za te hude kršitve in zlorabe, uperjene zoper ljudstvo Rohinga.

                           25.

                           Than Hlaing

                           Datum rojstva:
                           Državljanstvo: Mjnamar
                           Spol: moški

                           Generalpodpolkovnik Than Hlaing je član oboroženih sil Mjanmara (Tatmadaw). Za namestnika ministra za notranje zadeve, načelnika policije je bil imenovan 2. februarja 2021.
                           Oborožene sile Mjanmara (Tatmadaw) so 1. februarja 2021 pod vodstvom vrhovnega poveljnika Mina Aunga Hlainga izvedle državni udar v Mjanmaru, tako da so prezrle rezultate volitev z dne 8. novembra 2020 in strmoglavile demokratično izvoljeno vlado. Kot del državnega udara je podpredsednik Myint Swe v funkciji vršilca dolžnosti predsednika 1. februarja razglasil izredne razmere ter zakonodajno, izvršno in sodno oblast države predal vrhovnemu poveljniku obrambnih sil generalu Minu Aungu Hlaingu. 2. februarja je bil ustanovljen SAC, ki naj bi izvrševal te veje oblasti in tako preprečil demokratično izvoljeni vladi, da izpolni svoj mandat.
                           Generalpodpolkovnik Than Hlaing, ki ga je imenoval SAC, je sodeloval v dejavnostih in politikah, ki spodkopavajo demokracijo in pravno državo v Mjanmaru/Burmi,in pri dejanjih, ki ogrožajo mir, varnost in stabilnost v Mjanmaru/Burmi, oziroma jih podpira.

                           22.3.2021“

                           Poleg tega je policija pod vodstvom generalpodpolkovnika Thana Hlainga po 1. februarju 2021 zagrešila hude kršitve človekovih pravic: uboje civilistov in neoboroženih protestnikov, omejevanje svobode zbiranja in izražanja, samovoljne aretacije in pridržanja voditeljev opozicije in nasprotnikov državnega udara. Generalpodpolkovnik Than Hlaing je kot namestnik ministra za notranje zadeve in načelnik policije neposredno odgovoren za odločitve o represivnih politikah in nasilna dejanja policije nad miroljubnimi protestniki in je zato odgovoren za hude kršitve človekovih pravic v Mjanmaru/Burmi.


Odločba Komisije z dne 15/03/2021 o razglasitvi združljivosti koncentracije s skupnim trgom (Zadeva št. COMP/M.9970 - CORDES & GRAEFE / FACQ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/03/2021 o razglasitvi združljivosti koncentracije s skupnim trgom (Zadeva št. COMP/M.10179 - TENGELMANN WARENHANDELSGESELLSCHAFT / KiK TEXTILIEN UND NON-FOOD) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 18/03/2021 o razglasitvi združljivosti koncentracije s skupnim trgom (Zadeva št. COMP/M.10121 - PLATINUM EQUITY GROUP / INGRAM MICRO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 22/02/2021 o razglasitvi združljivosti koncentracije s skupnim trgom (Zadeva št. COMP/M.10010 - INVESTINDUSTRIAL GROUP / CSM INGREDIENTS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/03/2021 o razglasitvi združljivosti koncentracije s skupnim trgom (Zadeva št. COMP/M.10099 - ARCH / KELSO / WARBURG / WATFORD) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/03/2021 o razglasitvi združljivosti koncentracije s skupnim trgom (Zadeva št. COMP/M.10192 - LINDE / HYOSUNG / JVs) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/03/2021 o razglasitvi združljivosti koncentracije s skupnim trgom (Zadeva št. COMP/M.10194 - CDP VENTURE CAPITAL / GENERALI WELION / JV ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/03/2021 o razglasitvi združljivosti koncentracije s skupnim trgom (Zadeva št. COMP/M.10156 - TIAA / AP1 / AP2 / GPIF / TARGET) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2021/486 z dne 15. februarja 2021 o stališču, ki se v imenu Evropske unije zastopa v pisnem postopku udeleženk Sektorskega dogovora o izvoznih kreditih za civilne zrakoplove iz Priloge III k Sporazumu o uradno podprtih izvoznih kreditih v zvezi s poenotenim posebnim dogovorom o začasnem odlogu odplačevanja glavnice posojila

text:
                  23.3.2021

                  SL

                  Uradni list Evropske unije

                  L 100/11

         SKLEP SVETA (EU) 2021/486
         z dne 15. marca 2021
         o stališču, ki se v imenu Evropske unije zastopa v pisnem postopku udeleženk Sektorskega dogovora o izvoznih kreditih za civilne zrakoplove iz Priloge III k Sporazumu o uradno podprtih izvoznih kreditih v zvezi s poenotenim posebnim dogovorom o začasnem odlogu odplačevanja glavnice posojila
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Smernice iz Sporazuma o uradno podprtih izvoznih kreditih, vključno s Sektorskim dogovorom o izvoznih kreditih za civilne zrakoplove (v nadaljnjem besedilu: Sektorski dogovor o zrakoplovih) iz Priloge III k navedenemu sporazumu, se uporabljajo v Uniji na podlagi Uredbe (EU) št. 1233/2011 Evropskega parlamenta in Sveta (1).

                     (2)

                     Na podlagi člena 28 Sektorskega dogovora o zrakoplovih se predlogi za poenotene posebne dogovore naslovijo na sekretariat Organizacije za gospodarsko sodelovanje in razvoj.

                     (3)

                     Pandemija COVID-19 in posledični gospodarski upad sta močno prizadela industrijo civilnega letalstva, katere poslovanje ogožajo kratkoročne likvidnostne težave operaterjev in kupcev novih zrakoplovov in motorjev. Glede na trenutni gospodarski upad, ki se še razvija, in da bi se zmanjšala resnost njegovih posledic, bi Unija morala predlagati poenoten posebni dogovor o začasnem odlogu odplačevanja glavnice posojila za kupce novih zrakoplovov in motorjev (v nadaljnjem besedilu: predlagani poenoten posebni dogovor).

                     (4)

                     V skladu z oddelkom 3 dela 4 Sektorskega dogovora o zrakoplovih se udeleženke Sektorskega dogovora o zrakoplovih v pisnem postopku odločijo o predlaganem poenotenem posebnem dogovoru.

                     (5)

                     Predlagani poenoten posebni dogovor bi omogočil kupcem novih zrakoplovov, kot so opredeljeni v točki (a)(1) člena 8 Sektorskega dogovora o zrakoplovih, in kupcem nadomestnih motorjev in nadomestnih delov, kot so opredeljeni v točkah (a), (b) in (c) člena 20 Sektorskega dogovora o zrakoplovih, da odložijo odplačevanje glavnice posojila za 12 mesecev po dobavi kupljenega blaga ali, če so izpolnjeni določeni pogoji, za 18 mesecev po dobavi kupljenega blaga.

                     (6)

                     Primerno je, da se v zvezi s predlaganim poenotenim posebnim dogovorom določi stališče, ki se v imenu Unije zastopa v pisnem postopku udeleženk Sektorskega dogovora o zrakoplovih, saj bo predlagani poenoten posebni dogovor, ko bo dogovorjen, zavezujoč za Unijo in bo lahko odločilno vplival na vsebino prava Unije, in sicer na Uredbo (EU) št. 1233/2011 –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v pisnem postopku udeleženk Sektorskega dogovora o izvoznih kreditih za civilne zrakoplove iz Priloge III k Sporazumu o uradno podprtih izvoznih kreditih v zvezi s poenotenim posebnim dogovorom o začasnem odlogu odplačevanja glavnice posojila, temelji na osnutku predlaganega poenotenega posebnega dogovora (*1).

            Člen 2
            Ta sklep začne veljati na dan sprejetja.

            V Bruslju, 15. marca 2021

                  Za Svet

                  Predsednica

               A. P. ZACARIAS

            (1)  Uredba (EU) št. 1233/2011 Evropskega parlamenta in Sveta z dne 16. novembra 2011 o uporabi nekaterih smernic na področju uradno podprtih izvoznih kreditov in o razveljavitvi odločb Sveta 2001/76/ES in 2001/77/ES (UL L 326, 8.12.2011, str. 45).

            (*1)  Glej dokument ST 5390/21 na http://register.consilium.europa.eu.


title: Sklep Sveta (SZVP) 2021/487 z dne 22. marca 2021 o spremembi in podaljšanju Sklepa (SZVP) 2018/653 o vzpostavitvi zmogljivosti skladiščenja za civilne misije za krizno upravljanje

text:
                  23.3.2021

                  SL

                  Uradni list Evropske unije

                  L 100/13

         SKLEP SVETA (SZVP) 2021/487
         z dne 22. marca 2021
         o spremembi in podaljšanju Sklepa (SZVP) 2018/653 o vzpostavitvi zmogljivosti skladiščenja za civilne misije za krizno upravljanje
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1), 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Za namene civilnih operacij za krizno upravljanje bi bilo treba zadovoljiti potrebe v zvezi s hitrimi napotitvami in operativne potrebe.

                     (2)

                     Svet je 26. aprila 2018 sprejel Sklep (SZVP) 2018/653 o vzpostavitvi zmogljivosti skladiščenja za civilne misije za krizno upravljanje (1).

                     (3)

                     Člen 6 Sklepa (SZVP) 2018/653 določa, da se opravi pregled za oceno referenčnega finančnega zneska iz člena 4(1) navedenega sklepa glede zneska, ki je potreben za izpolnitev zahtev civilnih misij skupne varnostne in obrambne politike in ob upoštevanju spreminjajočih se potreb teh misij, drugih operativnih ukrepov Unije in posebnega predstavnika Evropske unije. Ta pregled sta opravila Visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) in Evropska komisija. Rezultat tega pregleda, o katerem so zadevna pripravljalna telesa Sveta razpravljala in se dogovorila decembra 2019 in januarja 2020, je bil, da referenčnega finančnega zneska ni treba revidirati.

                     (4)

                     Na podlagi člena 7 Sklepa (SZVP) 2018/653, ki predvideva možnost, da se Svet odloči za podaljšanje navedenega sklepa, sta visoki predstavnik in Komisija v svojem polletnem poročilu Svetu priporočila, da bi se Sklep (SZVP) 2018/653 moral podaljšati za 18 mesecev, vključno s šestmesečnim obdobjem za upravno in finančno zaprtje zmogljivosti skladiščenja kakor je določeno v navedenem sklepu.

                     (5)

                     Visoki predstavnik in Komisija naj bi izvedla ustrezne priprave v zvezi s prihodnjimi ureditvami skladiščenja in najpozneje do junija 2021 Sveta predložila njuno prvotno priporočilo –

               SPREJEL NASLEDNJI SKLEP:

            Člen 1
            Sklep (SZVP) 2018/653 se spremeni:

                        (1)

                        v člen 3 se vstavita naslednja odstavka:

                           „5.   Švedska agencija za civilno zaščito zagotavlja polno operativno zmogljivost skladišča do prenehanja veljavnosti tega sklepa. O podrobnih ureditvah v zvezi s tem se dogovorijo švedska agencija za civilno zaščito, poveljnik civilne operacije in pristojne službe Komisije.

                           6.   Operativni upravljavec skladišča pod vodstvom poveljnika civilne operacije in pristojnih služb Komisije poskrbi za nemoten prehod in predajo, kar zadeva prihodnje ureditve skladiščenja.“;

                        (2)

                        v členu 4 se odstavek 1 nadomesti z naslednjim:

                           „1.   Referenčni finančni znesek za izvajanje tega sklepa v obdobju 54 mesecev po datumu sklenitve sporazuma iz odstavka 3 znaša 46 197 384,22 EUR.“;

                        (3)

                        člen 7 se nadomesti z naslednjim:

                           „Člen 7
                           Začetek in prenehanje veljavnosti
                           Ta sklep začne veljati na dan sprejetja. Ta sklep preneha veljati 54 mesecev po datumu sklenitve sporazuma iz člena 4(3).“

            Člen 2
            Ta sklep začne veljati na dan sprejetja.

            V Bruslju, 22. marca 2021

                  Za Svet

                  Predsednik

               J. BORRELL FONTELLES

            (1)  UL L 108, 27.4.2018, str. 22.


title: Sklep Sveta (EU) 2021/510 z dne 22. marca 2021 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Deutsche Bundesbank

text:
                  24.3.2021

                  SL

                  Uradni list Evropske unije

                  L 103/1

         SKLEP SVETA (EU) 2021/510
         z dne 22. marca 2021
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Deutsche Bundesbank
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 4. februarja 2021 Svetu Evropske unije o zunanjem revizorju centralne banke Deutsche Bundesbank (ECB/2021/4) (1),
         ob upoštevanju naslednjega:

                     (1)

                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in potrdi Svet Evropske unije.

                     (2)

                     Mandat zunanjega revizorja centralne banke Deutsche Bundesbank je potekel po reviziji za poslovno leto 2020. Zaradi tega je treba imenovati zunanjega revizorja od poslovnega leta 2021.

                     (3)

                     Deutsche Bundesbank je za svojega zunanjega revizorja za poslovna leta 2021 do 2026, z možnostjo podaljšanja mandata do poslovnega leta 2027, izbrala družbo Baker Tilly GmbH & Co. KG Wirtschaftsprüfungsgesellschaft.

                     (4)

                     Svet ECB je priporočil, da se družba Baker Tilly GmbH & Co. KG Wirtschaftsprüfungsgesellschaft imenuje za zunanjega revizorja centralne banke Deutsche Bundesbank za poslovna leta 2021 do 2026 z možnostjo podaljšanja mandata do poslovnega leta 2027.

                     (5)

                     Glede na priporočilo Sveta ECB bi bilo treba Sklep Sveta 1999/70/ES (2) ustrezno spremeniti –

               SPREJEL NASLEDNJI SKLEP:

            Člen 1
            V členu 1 Sklepa 1999/70/ES se odstavek 2 nadomesti z naslednjim:

                  „2.   Družba Baker Tilly GmbH & Co. KG Wirtschaftsprüfungsgesellschaft se potrdi kot zunanji revizor centralne banke Deutsche Bundesbank za poslovna leta od 2021 do 2026.“

            Člen 2
            Ta sklep začne učinkovati z dnem uradne obvestitve.

            Člen 3
            Ta sklep je naslovljen na Evropsko centralno banko.

            V Bruselj, 22. marca 2021

                  Za Svet

                  Predsednik

               J. BORRELL FONTELLES

            (1)  UL C 47, 10.2.2021, str. 1.

            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


title: Sklep Sveta (EU) 2021/511 z dne 22. marca 2021 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Eesti Pank

text:
                  24.3.2021

                  SL

                  Uradni list Evropske unije

                  L 103/3

         SKLEP SVETA (EU) 2021/511
         z dne 22. marca 2021
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Eesti Pank
         SVET EVROPSKE UNIJE JE –
         ob upoštevanju Protokola št. 4 o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju Priporočila Evropske centralne banke z dne 4. februarja 2021 Svetu Evropske unije o zunanjem revizorju centralne banke Eesti Pank (ECB/2021/5) (1),
         ob upoštevanju naslednjega:

                     (1)

                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in potrdi Svet Evropske unije.

                     (2)

                     Mandat zunanjega revizorja centralne banke Eesti Pank je potekel po reviziji za poslovno leto 2020. Zaradi tega je treba imenovati zunanjega revizorja od poslovnega leta 2021.

                     (3)

                     Eesti Pank je za svojega zunanjega revizorja za poslovna leta od 2021 do 2025 izbrala družbo Ernst & Young Baltic AS.

                     (4)

                     Svet ECB je priporočil, da se družba Ernst & Young Baltic AS imenuje za zunanjega revizorja centralne banke Eesti Pank za poslovna leta od 2021 do 2025.

                     (5)

                     Glede na priporočilo Sveta ECB bi bilo treba Sklep Sveta 1999/70/ES (2) ustrezno spremeniti –

               SPREJEL NASLEDNJI SKLEP:

            Člen 1
            V členu 1 Sklepa 1999/70/ES se odstavek 17 nadomesti z naslednjim:

                  „17.   Družba Ernst & Young Baltic AS se potrdi kot zunanji revizor centralne banke Eesti Pank za poslovna leta od 2021 do 2025.“

            Člen 2
            Ta sklep začne učinkovati z dnem uradne obvestitve.

            Člen 3
            Ta sklep je naslovljen na Evropsko centralno banko.

            V Bruslju, 22. marca 2021

                  Za Svet

                  Predsednik

               J. BORRELL FONTELLES

            (1)  UL C 47, 10.2.2021, str. 2.

            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).